คลอดน้องได้23วันน้ำคาวปลาเป็นสีเหลืองแล้วแต่แต่มีสีแดงสดสีเหมือนประจำเดือนปนออกมาด้วยผิดปกติมั๊ยค่ะ ไม่คันไม่ปวดท้อง
สวัสดีครับ น้ำคาวปลา คือ ของเหลวที่ถูกขับออกมาทางช่องคลอดหลังจากคลอดลูก มีลักษณะคล้ายกับประจำเดือนและอาจมีกลิ่นเหม็นอับ โดยลักษณะและสีของน้ำคาวปลาอาจแตกต่างกันไปตามช่วงวันหลังคลอด ดังนี้วันที่ 1-3สีแดงเข้ม ลักษณะคล้ายลิ่มเลือดขนาดเล็ก มีขนาดใหญ่ไม่เกินผลลูกพลัมวันที่ 4-10สีค่อนไปทางชมพูหรือน้ำตาล เริ่มมีความเหลวมากขึ้นวันที่ 7-14สีค่อนไปทางเหลือง มีลักษณะคล้ายครีมดังนั้น ช่วงนี้หากน้ำคาวปลามีสีค่อนข้างเหลือง แต่มีสีแดงปนเล็กน้อย ก็ไม่ได้อันตรายครับ โดยน้ำคาวปลาจะลดน้อยลงภายใน 2-3 สัปดาห์ และหมดไปภายใน 4-6 สัปดาห์หลังคลอดครับแต่หากน้ำคาวปลายังมาเกิน4-6 สัปดาห์หลังคลอดหรือกลับมาเป็นสีแดงสดอีกครั้ง หลังจากที่จางไปแล้ว ก็ควรพบคุณนรีเวชอีกครั้งครับ